stanford-oval/wikipedia huggingface dataset:
דרגת חמצון

מספר חמצון או דרגת החמצון של יסוד כימי במולקולה או קומפלקס הוא מדד לכמות החמצון (אובדן אלקטרונים) של אטום מסוים בתרכובת כימית. באופן תאורטי, מספר החמצון של אטום בתרכובת מתאר את המטען אשר היה אמור להיות על האטום לו התרכובת הייתה מורכבת מאטומים הקשורים זה לזה בקשרים שהם 100% יונים, ללא רכיבים קוולנטים כלל. ערכם של מספר החמצון יכולים להיות חיוביים, שליליים או אפס, ואין הם מוגבלים למספרים שלמים.
השימוש העיקרי של דרגת החמצון הוא למידה של תכונות החומרים בכימיה האי-אורגנית. דרגת החמצון מוצגת על ידי שיטת הספירה הרומאית (I,II,III) או, ברוב המקרים, על ידי מספרים רגילים, כאשר סימן הפלוס מייצג דרגת חמצון חיובית (פחות אלקטרונים), וסימן המינוס מייצג דרגת חמצון שלילית (עודף אלקטרונים). דרגת החמצון של היסוד נכתבת או בצד הימני העליון של היסוד (FeIII) או בצד ימין אחרי כתיב שם היסוד (ברזל (III), או באנגלית Iron (III)).
כאשר ישנו עודף אלקטרונים, כלומר ליסוד יש יותר אלקטרונים מהמצב הנטרלי סביבו, דרגת החמצון שלו תהיה שלילית.
כאשר ישנו חוסר באלקטרונים, כלומר לאטום יש פחות אלקטרונים מהמצב הנטרלי סביבו, דרגת החמצון תהיה חיובית.
ישנם מקרים בהם לא ניתן לחזות במדויק מהם מספרי החמצון על סמך נוסחת התרכובת, אך ניתן להסיק על פי מודל לואיס.
כללים לקביעת מספרי חמצון

ישנם כמה כללים בסיסיים שעל פיהם ניתן לקבוע את מספרי החמצון:
מספר חמצון של יסוד נייטרלי הוא תמיד 0.
במולקולה של יסוד, מספר החמצון של כל אטום הוא 0.
סכום מספרי החמצון במולקולה נייטרלית הוא 0, וביון, בין אם הוא כאטום ובין אם כמולקולה, סכום מספרי החמצון שווה למטען היון.
לאטומים שנמצאים בקבוצת המתכות האלקליות בטבלה המחזורית מספר החמצון הוא 1+. לאטומים שנמצאים בקבוצת המתכות האלקליות העפרוריות, מספר החמצון הוא 2+ ברוב תרכובותיהם.
באשר להלוגנים, לרוב מספר החמצון בתרכובות יהיה 1-. הדבר נכון לגבי פלואור תמיד, אך לגבי כל שאר ההלוגנים, הדבר נכון רוב הזמן, למעט תרכובות בהן הוא קשור להלוגן מעליו בטבלה המחזורית, או לחמצן.
לחמצן כמעט בכל התרכובות מספר חמצון 2-. ישנם מספר מקרים יוצאי דופן: בתרכובת עם פלואור החמצן מקבל מספר חמצון חיובי. למשל, בחמצן דו-פלואורי OF2 מספר החמצון של החמצן 2+. בפראוקסידים (בהם קיים קשר בין אטום חמצן אחד לאטום חמצן אחר) החמצן מקבל מספר חמצון 1-.כך למשל, ניתן לראות כי במולקולת H2O2 יש קשר בין אטום חמצן לאטום חמצן אחר, ומספר החמצון של כל אחד מהם הוא 1-.
למימן מספר חמצון 1+ כאשר הוא בתרכובות מולקולריות. יוצאי הדופן הם ההידרידים, בהם מספר החמצון של המימן הוא 1-.
כללים לקביעת מספרי חמצון > דרגות חמצון לפי קבוצות

קיים קשר בין דרגות החמצון שיכולות להיות ליסוד במולקולה לבין הקבוצה בה הוא נמצא. (לרוב ככל שנרד בקבוצה ליסוד יהיו יותר דרגות חמצון) (ערכים אלו לא בהכרח נכונים עבור היסודות העל-כבדים).
באופן כללי, דרגת חמצון של יסוד לא יכולה להיות גבוהה ממספר אלקטרוני הערכיות שלו, שכן אם תרם את כל אלקטרוני הערכיות שלו הוא הגיע למצב של קליפה מלאה, וזאת יציבה מדי מכדי שיוכל להוציא עוד אלקטרון (באופן דומה ליסוד לא יכולה להיות דרגת חמצון (בסימן מינוס) גדולה מכמות האלקטרונים שהוא צריך בכדי להשלים קליפה).
קבוצת יסודות 1 (המתכות האלקליות ומימן): 1+ (למעט מימן אשר יכול להיות גם בדרגה -1).
קבוצת יסודות 2 (המתכות האלקליות עפרוריות): 2+.
קבוצת יסודות 3: +3.
קבוצת יסודות 4: +2,+3,+4.
קבוצת יסודות 5: +2,+3,+4,+5.
קבוצת יסודות 6: +2,+3,+4,+5,+6.
קבוצת יסודות 7: +2,+3,+4,+5,+6,+7.
קבוצת יסודות 8: +2,+3,+4,+6,+8.
קבוצת יסודות 9: +2,+3,+4,+6.
קבוצת יסודות 10: +2,+3,+4.
קבוצת יסודות 11: +1,+2,+3.
קבוצת יסודות 12: +1,+2.
קבוצת יסודות 13: +1,+3.
קבוצת יסודות 14: +2,±4.
קבוצת יסודות 15 (הפניקטוגנים): +2,±3,+4,+5.
קבוצת יסודות 16 (הצ'לקוגנים): ±1,±2,+4,+6.
קבוצת יסודות 17 (ההלוגנים): ±1,+3,+5,+7.
קבוצת יסודות 18 (הגזים האצילים): +2,,+4,+6,+8. (רק לגזים האצילים הכבדים)
ראו גם

חמצון-חיזור
ד'תשמ"ז

ד'תשמ"ז (4747)  היא שנה עברית  אשר  החלה ביום א' בתשרי, אור ל-7 בספטמבר 986 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 987. שנה מסוג גכה, איננה מעוברת, ואורכה 354 ימים. זו שנה ראשונה לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
בשנים ד'תשמ"ה-ד'תשס"ב חלו כל 14 הקביעויות בתוך 18 שנים.
היסטוריה של עם ישראל
ד'תשמ"ד

ד'תשמ"ד (4744)  היא שנה עברית  אשר  החלה ביום א' בתשרי, אור ל-10 בספטמבר 983 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 984. שנה מסוג בשה, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דרגת טוהר

דרגת הטוהר   בסגסוגות של מתכות יקרות היא אחוז המתכת היקרה מתוך מסת הסגסוגת. דרגת הטוהר היא מילסימאלית (נמדדת באלפיות). סגסוגת טהורה (99.9%) מתוארת על ידי המידה 999 כלומר שאחוז הזהב הטהור בסגסוגת הוא 99.9%. דרגת טוהר 875 בזהב פירושה סגסוגת שאחוז הזהב בה הוא 87.5%.
על פי דרגת הטוהר נקבע גם מחיר הסגסוגת והתאמת הסגסוגת לשימוש. דרגת טוהר משמשת בהערכת פלטינה, זהב וכסף.
זהב

בזהב  קיימת גם יחידת טוהר או משקל בשם קרט. זהב 24 קרט מקביל לדרגת טוהר של 999 - זהב טהור, וכן הלאה. קיימות דרגות מקובלות לדרגת הטוהר של זהב, והן (בישראל):
| קרט | אלפיות | טוהר |
| --- | --- | --- |
| 24 | 999 | 99.9% |
| 22 | 916 | 91.6% |
| 21 | 875 | 87.5% |
| 18 | 750 | 75% |
| 14 | 585 | 58.5% |
| 9 | 375 | 37.5% |
בישראל, קיים תקן רשמי ת"י 299, מתוקף חוק התקנים הישראלי. החוק קובע כי כל מוצר זהב חייב לעבור תהליך של אימות דרגת טוהר הזהב. מטרתו של תהליך זה הוא להגן על הצרכן מפני זיופים ולהגביר את מודעותו הצרכנית למוצרים ממתכות יקרות. מוצרים שבהם פחות מ-375 אלפיות זהב לא יכונו מוצר זהב.
כסף

בכסף אין שימוש ביחידות קרט. מידות הטוהר המקובלות לתכשיטי וכלי כסף (בישראל) הן:
| אלפיות | טוהר |
| --- | --- |
999: 99.9%
925: 92.5%
835: 83.5%
800: 80%
כסף 999 - כסף טהור - אינו בשימוש בתכשיטים בהם נדרשת קשיות מינימלית. כסף 925 - הידוע גם בשם כסף סטרלינג, הוא הסגסוגת הנפוצה בייצור תכשיטי וכלי כסף. בעולם קיימות גם דרגות טוהר נוספות, כ"כסף בריטניה"(958), ואחרות. גם  בייצור כלי נגינה מכסף אפשר שיהיה שימוש בדרגות טוהר שונות.
בישראל, מתכת הכסף מוגדרת כמתכת יקרה אך אינה נכללת בהגדרות תקן ישראלי 299 לחוק מכון התקנים כתקן חובה בסימון או בדיקה.
פלטינה

דרגות טוהר מקובלות בפלטינה הן:
| אלפיות | טוהר |
| --- | --- |
999: 99.9%
950: 95%
900: 90%
850: 85%
סימון דרגת הטוהר

קיימת חובה במדינות מסוימות להטביע את דרגת הטוהר על התכשיטים. בישראל קיים תקן מחייב לסימון. חובה זו חלה על תכשיטי זהב, והסימון בחוק הוא "כינור דוד" - סמל המופיע במקביל לציון דרגת הטוהר ושם יצרן התכשיט. מוצר בו דרגת הטוהר נמוכה מ-375 לא יכונה על פי החוק מוצר זהב.
בתכשיטי כסף אין חובה, וניתנת בחירה, לסמן את דרגת הטוהר. סמל הכסף הוא רימון כסף.
סימול על פי התקן הישראלי לתכשיטי זהב. דרגת טוהר 875 בזהב, המקבילה ל-21 קרט
רימון כסף ולצידו הספרות 925 - סימן האימות הוולונטרי של דרגת הטוהר של כסף סטרלינג בישראל
דוריס (אוקיינידית)

| --- | --- |

דוריס רוכבת על היפוקמפוס ונושאת שני לפידים כדי להתחיל את תהלוכת החתונה של פוסידון ואמפיטריטה, בסיס של קבוצה מפוסלת, סוף המאה ה-2 לפנה"ס, מוזיאון גליפטותק, מינכן, גרמניה (מפרט 239).
 תפקיד:  אלת מקומות הדיג העשירים
 תרבות:  יוון העתיקה
 מקום מגורים:  קרקעית הים
 אב:  אוקיינוס
 אם:  טתיס
 אחים:  האוקיינידים, הפוטמוי
 בן או בת זוג:  נראוס
 צאצאים:  הנראידות, נריטס
במיתולוגיה היוונית, דוריס (ביוונית עתיקה: Δωρίς, 'שפע'), הייתה אלת ים. היא הייתה אחת מ-3,000 האוקיינידים, בניהם ובנותיהם של הטיטאנים אוקיינוס וטתיס.
אטימולוגיה

השם דוריס נגזר משם העצם δῶρον (תעתיק: "דורון"), מתנה, מפרוטו-הודו-אירופי *déh₃rom בעל אותה משמעות.
תפקיד

כאשר לא קשורה לאל, דוריס ייצגה את פוריות האוקיינוס, אלת מקומות הדיג העשירים שנמצאו בשפכי נהרות שבהם התערבבו מים מתוקים עם התמלחות.
משפחה

היותה אוקיינידית פירושה שהיא הייתה אחות של הפוטמוי. על ידי בעלה נראוס, דוריס הייתה אמו של נריטס ואמא לחמישים הנראידות, כולל תטיס, אמפיטריטה וגלתיאה.
בתרבות

מפרץ דוריס (אנ') באנטארקטיקה והאסטרואיד 48 דוריס (אנ') נקרא על שמה.
הערות שוליים

↑  קרניי (1951). האלים של היוונים. לונדון: תמזה והדסון (אנ'). עמ' 41
1 2  איליאנוס, על טבען של בעלי חיים 14.28
↑  הסיודוס, תאוגוניה 350; אפולודורוס, ביבליותקה, 1.2.2
↑  הסיודוס, תאוגוניה, 240; אפולודורוס, 1.2.7; היגינוס (אנ'), פאבולות
↑  אובידיוס, מטמורפוזות, 13.742 ואילך
↑  מפרץ דוריס. SCAR Composite Gazetteer של אנטארקטיקה
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
דלעת הנחש הסורית

דלעת-נחש סורית (שם מדעי: Bryonia syriaca) היא מטפס עשבוני רב-שנתי ממשפחת הדלועיים הנפוצה בישראל, ירדן, לבנון, ובחצי האי סיני. הפרחים חד-מיניים, ירוקים צהובים, מעורקים בעורקים שקועים בצבע ירוק כהה, ובעלי חמישה עלי כותרת. לפרח הזכרי חמישה אבקנים, ולפרח הניקבי עמוד עלי אחד. לרוב הצמח דו-ביתי. העלה משולש ושעיר בשני צדדיו, וכן הגבעול. הפרי הוא ענבה ירוקה בקוטר כסנטימטר אחד המבשיל בקיץ. הפרי רעיל לאדם.
דלעת-נחש סורית היא אחד מבין שני מינים בסוג דלעת-נחש הגדלים בר בישראל. המין השני הוא דלעת-נחש מצויה בעלת עלים שמחולקים כעין כף יד ל-5 עד 7 אונות עמוקות, ולעיתים האונה האמצעית של העלה מאורכת ומסתיימת בחוד. בסוף שנת 2022 נמצא מין נוסף ונדיר בחרמון - דלעת-נחש רחבת עלים. מין זה גדל בר בטורקיה, באיראן, בעיראק, בלבנון (?) ובסוריה. החרמון מהווה עבור דלעת-נחש רחבת עלים את גבול תפוצתה הדרומי בעולם.
התפתחות העלווה היא מתחילת נובמבר עד אמצע מאי. הפריחה מסוף נובמבר עד תחילת מאי. פרי בהפצת זרעים מספטמבר ועד דצמבר.
תפוצה ובית גידול

משרעת התפוצה העולמית היא מזרח הים התיכון: סוריה, לבנון, ירדן, סיני וישראל. בישראל מין זה נפוץ בגליל העליון, בגליל התחתון, בכרמל, בגלבוע, בחוף הגליל, בעמק עכו, בחוף הכרמל ובגלעד; מצוי בגולן, בבקעת כנרות, בעמק יזרעאל, בבקעת בית שאן, בשפלה, בהרי יהודה, בעמון; נדיר בשרון; נדיר מאוד בבקעת חולה, בערבות הירדן ובאדום.
מין זה גדל בבתי גידול טבעיים בלבד בחורש וביער ים-תיכוני וגם בבתות הספר.
תמונות

דלעת-נחש סורית - הפרי בשלבי התפתחות שונים
פירות של דלעת-נחש סורית בגבעת השחומית קריית שמונה
פרי בשל ואדום של דלעת-נחש סורית
פירות של דלעת-נחש סורית
דלעת-נחש סורית
דלעת-נחש סורית שרועה על אבני בזלת
הערות שוליים

↑  א. שמידע א, ח. יחיאלי, דלעת-נחש רבת-פרחים – צמח חרמון חדש לצמחיית ישרא, באתר כלנית כתב עת לצמחי ישראל, ‏24-4-2023
↑  .Bryonia multiflora Boiss. & Heldr, POWO plants of the World Online. Published on the Internet
דרד סקוט

| --- | --- |

 לידה:  1799 מחוז סאות'המפטון, ארצות הברית 
 פטירה:  17 בספטמבר 1858 (בגיל 59 בערך) סנט לואיס, ארצות הברית 
 מדינה:  ארצות הברית 
 מקום קבורה:  בית הקברות קאלווארי 
 בן או בת זוג:  Harriet Robinson Scott 
 
דרד סקוט (באנגלית: Dred Scott‏; 1799 - 17 בספטמבר 1858) היה עבד שחור שתבע את אדונו ודרש את שחרורו, בפסק-הדין הידוע דרד סקוט נגד סנדפורד, שבו הכריע בית המשפט העליון של ארצות הברית כי שחורים הם גזע נחות מאשר הגזע הלבן, וכי הם רכוש של אדוניהם. החלטה זו הייתה אחד הגורמים שהובילו למלחמת האזרחים האמריקנית.
קורות חיים > שנותיו המוקדמות

דרד סקוט נולד בווירג'יניה בשנת 1799 כרכוש של משפחת פטר בלואו (Blow). משפחת בלואו עברה עם עבדיה בשנת 1830 לסנט לואיס, שם, בשל קשיים כלכליים, מכרה את סקוט לד"ר ג'ון אמרסון (Emerson), אשר שירת כרופא צבאי בצבא ארצות הברית. אמרסון, במסגרת תפקידו, נסע לאילינוי ולוויסקונסין - שתי טריטוריות בהן, בהתאם לפשרת מיזורי נאסרה העבדות. במהלך נסיעות אלה פגש סקוט את הרייט רובינסון (Robinson), ונשא אותה לאישה. סקוט, אשתו ומשפחת אמרסון חזרו למיזורי בשנת 1842. אמרסון נפטר בשנת 1843, וג'ון פ. א. סנפורד (Sadford, במסמכים המשפטיים נכתב בטעות סנדפורד, Sandford), אחיה של אירין אמרסון (אלמנתו של אמרסון), מונה למנהל עיזבונו.
קורות חיים > ההליכים המשפטיים

סקוט פנה לבית המשפט בשנת 1846 בתביעה לשחררו. התביעה מומנה על ידי משפחת בלואו - בעליו הראשונים. סקוט הפסיד במשפט הראשון, אולם לאחר ערעורו בשל עדות שמועה בלתי קבילה, הותר לו לפנות בשנית לבית המשפט, ובשנת 1850 החליט חבר המושבעים כי סקוט חופשי על פי הכלל של "פעם חופשי תמיד חופשי" (מאחר שהיה בטריטוריות שבהן העבדות אסורה). אמרסון ערערה לבית המשפט העליון של מיזורי אשר הפך את קביעת המושבעים, וסקוט חזר לעבדות.
סקוט הגיש תביעה נוספת - הפעם לבית המשפט הפדרלי, ולאחר שהפסיד ערער לבית המשפט העליון של ארצות הברית.
בשנת 1857 הכריע בתיק נשיא בית המשפט העליון של ארצות הברית - רוג'ר ב. טייני - בו קבע כי עבדים הם רכוש ולא אזרחים, ולכן אין להם זכות עמידה בפני בית המשפט. יתרה מכן, טייני קבע כי פשרת מיזורי אינה חוקית מאחר שהיא פוגעת בתיקון החמישי לחוקת ארצות הברית המגן על זכות הקניין.
קורות חיים > שנותיו המאוחרות

לאחר המשפט הושב סקוט לבעליו המקוריים - משפחת בלואו, אשר העניקה לו את חירותו.
דרד סקוט נפטר משחפת שנה לאחר מכן, בשנת 1858. הוא קבור בבית הקברות קלברי (Calvary, גולגותא) בסנט לואיס, מיזורי.
הערות שוליים

↑  הביוגרפיה של דרד סקוט באתר עמותת דרד סקוט.
| --- | --- |
בקרת זהויות :  NLI: 987007296555405171  PLWABN: 9810699959105606  BnF: cb15538935d (data)  GND: 132170175  ISNI: 0000 0000 8019 8707  LCCN: n79032930  NARA: 10583183  NKC: xx0311856  NTA: 074692879  SUDOC: 070760128  VIAF: 92552813   WorldCat (עם VIAF): 92552813 
דרד סקוט
דנה וקסלר

| --- | --- |
אין תמונה חופשית
 לידה:  27 ביוני 1965 (בת 59) גבעתיים, ישראל
 מדינה:  ישראל 
 ידועה בשל:  מיס ישראל (1981)
 
דנה וקסלר (ספקטור) (נולדה ב-27 ביוני 1965) היא דוגמנית ישראלית, מלכת היופי של ישראל לשנת 1981.
ביוגרפיה

דנה וקסלר נולדה וגדלה בגבעתיים כבת יחידה להוריה. למדה בתיכון קלעי. בגיל 16, זכתה בתחרות מלכת היופי, והייתה המתמודדת הצעירה ביותר בתחרות זו. ייצגה את ישראל בתחרות מיס תבל 1981.
שירתה בצה"ל כמנהלת לשכתו של אהוד ברק, כאשר היה ראש אגף המודיעין.
וקסלר הייתה מספר שנים דוגמנית מובילה בישראל. צעדה על מסלולי התצוגות של בכירי מעצבי האופנה הישראלים באותה תקופה, כגון גדעון אוברזון.
במקביל לדוגמנות, סיימה תואר ראשון בפסיכולוגיה ותואר כללי באוניברסיטת תל אביב.
בגיל 23 היא ויתרה על קריירה דוגמנות בפריז והתחתנה עם איש העסקים והמיליונר איציק ספקטור ולהם 4 ילדים.
ב-1990 חזרה לדגמן בתצוגות אופנה.
היא כותבת בלוג בתחום האופנה, בעקבות הצלחת הבלוג של בתה. השתיים הן הבעלים של "רוקוקו" - בוטיק אופנה ברשת.
היא מנחת סדנאות אופנה וסטיילינג ומשמשת כיושב ראש ועד ההורים בבית הספר בו לומדים ילדיה ומתנדבת בכלבייה העירונית. נהגה להתארח דרך קבע בתוכנית הבוקר "אורלי וגיא" ששודרה בערוץ 10 בפינה שעסקה באימוץ כלבים.
מתגוררת בשכונת אפקה בתל אביב.
הערות שוליים

↑  דליה בן-ארי, מהמלכה שהייתה שחיינית מצטיינת ועד הזוכה שהפכה למרלין מונרו הישראלית, באתר Xnet‏, 29 במרץ 2011
↑  מטפלת צמודה לדוגמנית בארכיון מעריב
↑  סלבס עשר, לא תאמינו איך מלכת היופי דנה וקסלר ספקטור נראית היום, באתר nana10‏, 14 בנובמבר 2017(הקישור אינו פעיל, 5.1.2020)
↑  ליאת לוי עזרן, רומי ספקטור: "גדלתי בבית עם כסף וחינוך נוקשה. לא קנו לי מותגים", באתר Xnet‏, 4 באוקטובר 2017
| מלכות היופי של ישראל |
| --- | --- | --- |
| שנות החמישים | מרים ירון (1950) • מיכל הראל (1951) • אורה ורד ג'מילי (1952) • חבצלת דרור (1953) • אביבה פאר (1954) • אילנה כרמל (1955) • שרה טל (1956) • עטרה ברזילי (1957) • מרים הדר (1958) • רינה יצחקוב (1959) |  |
| שנות השישים | עליזה גור (1960) • דליה ליאון (1961) • יהודית מזור (1962) • אסתר כפיר (1963) • רונית רינת (1964) • עליזה שדה (1965) • אביבה ישראלי (1966) • בתיה כבירי (1967) • מירי זמיר (1968) • חווה לוי (1969) |  |
| שנות השבעים | מושית ציפורין (1970) • אתי אורגד (1971) • אילנה גורן (1972) • לימור שריר (1973) • עדנה לוי (1974) • אורית קופר (1975) • רינה מור (1976) • זהבה ורדי (1977) • דורית ילינק (1978) • ורד פולגר (1979) |  |
| שנות השמונים | אילנה שושן (1980) • דנה וקסלר (1981) • דבי הס (1982) • שמעונה הולנדר (1983) • ספיר קופמן (1984) • הילה קלמן (1985) • נילי דרוקר (1986) • ימית נוי (1987) • שירלי בן מרדכי (1988) • ניקול הלפרין (1989) |  |
| שנות התשעים | איבונה קרוגליאק (1990) • מירי גולדפרב (1991) • רוית אסף (1992) • יאנה חודריקר (1993) • רווית ירקוני (1994) • יאנה קלמן (1995) • טלי לוונטל (1996) • מירית גרינברג (1997) • לינור אברג'יל (1998) • רנא רסלאן (1999) |  |
| העשור הראשון של המאה ה-21 | נירית בקשי (2000) • אילנית לוי (2001) • ימית הר נוי (2002) • סיון קליין (2003) • גל גדות (2004) • ילנה ראלף (2005) • יעל נזרי (2006) • לירן כוהנר (2007) • תמר זיסקינד (2008) • עדי רודניצקי (2009) |  |
| העשור השני של המאה ה-21 | שביט ויזל (2010) • אלה רן (2011) • שני חזן (2012) • טיטי איינאו (2013) • מור ממן (2014) • מעיין קרן (2015) • קארין עליה (2016) • רותם רבי (2017) • ניקול רזניקוב (2018) • סלע שרלין (2019) |  |
| העשור השלישי של המאה ה-21 | תהילה לוי (2020) • נועה כוכבא (2021) • אופיר קורסיה (2024) |  |
דיפסדידיים

| דיפסדידיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
תת־משפחה:: דיפסדידיים
שם מדעי
 Dipsadidae ‏בונפרטה, 1838

Diadophis punctatus
Atractus schach
דיפסדידיים או נַחֲשֵׁי חֶלְזוֹנוֹת (Dipsadinae) היא תת-משפחה של נחשים מסדרת הקשקשאים הקרובה למשפחת הזעמניים והלמפרופידיים. בעבר סווגו כמשפחה עצמאית (Dipsadidae), 
על פי נתונים מולקולריים ונוצרה כבר 1838. בקבוצה מעל 700 מינים.
מינים אלה חיים ביבשת אמריקה וכן באיי הודו המערבית. הם מזכירים במראם וגודלם זעמניים ומגיעים לאורך 80 ס"מ או פחות. הם חיים על העצים, על הקרקע או במים וחלקם אפילו מתחפרים באדמה. הם בעלי ראייה חדה ורובם טורפים, אף שחלקם ניזונים רק מרכיכות.
מיון

סוג Adelphicos
סוג Alsophis
סוג Amastridium
סוג ומין יחיד Amnesteophis melanauchen
סוג Apostolepis
סוג Arrhyton
סוג Atractus
סוג Boiruna
סוג Borikenophis
סוג ומין יחיד Caaeteboia amarali
סוג Calamodontophis
סוג ומין יחיד Caraiba andreae
סוג Carphophis
סוג ומין יחיד Cercophis auratus
סוג Chersodromus
סוג Clelia
סוג Coniophanes
סוג Conophis
סוג Contia
סוג Coronelaps
סוג מין יחיד Crisantophis nevermanni
סוג ומין יחיד Cryophis hallbergi
סוג Cubophis
סוג ומין יחיד Diadophis punctatus
סוג Diaphorolepis
סוג נחש חלזונות (Dipsas)
סוג ומין יחיד Ditaxodon taeniatus
סוג ומין יחיד Drepanoides anomalus
סוג Echinanthera
סוג Elapomorphus
סוג Emmochliophis
סוג ומין יחיד Enuliophis sclateri
סוג Enulius
סוג Erythrolamprus
סוג Eutrachelophis
סוג Farancia - בו פרנקיה אבקורה
סוג Geophis
סוג ומין יחיד Gomesophis brasiliensis
סוג ומין יחיד Haitiophis anomalus
סוג Helicops
סוג נחש סלוד-אף (Heterodon)
סוג Hydrodynastes
סוג Hydromorphus
סוג Hydrops
סוג Hypsiglena
סוג Hypsirhynchus
סוג Ialtris
סוג Imantodes
סוג Leptodeira - בו עין-חתול אמריקאי מפוספס
סוג ומין יחיד Lioheterophis iheringi
סוג Lygophis
סוג Magliophis
סוג ומין יחיד Manolepis putnami
סוג Mussurana
סוג Ninia
סוג ומין יחיד Nothopsis rugosus
סוג Omoadiphas
סוג Oxyrhopus
סוג ומין יחיד Paraphimophis rusticus
סוג Phalotris
סוג Philodryas
סוג Phimophis
סוג ומין יחיד Plesiodipsas perijanensis
סוג Pseudalsophis - בו זעמן גלאפגוס
סוג Pseudoboa
סוג Pseudoeryx
סוג ומין יחיד Pseudoleptodeira latifasciata
סוג ומין יחיד Pseudotomodon trigonatus
סוג Psomophis
סוג ומין יחיד Ptychophis flavovirgatus
סוג ומין יחיד Rhachidelus brazili
סוג Rhadinaea
סוג Rhadinella
סוג ומין יחיד Rhadinophanes monticola
סוג Rodriguesophis
סוג Saphenophis
סוג Sibon
סוג Sibynomorphus
סוג Siphlophis
סוג ומין יחיד Sordellina punctata
סוג Synophis
סוג Tachymenis
סוג Taeniophallus
סוג ומין יחיד Tantalophis discolor
סוג Thamnodynastes
סוג Thermophis
סוג Tomodon
סוג Tretanorhinus
סוג Trimetopon
סוג Tropidodipsas
סוג Tropidodryas
סוג Uromacer
סוג ומין יחיד Uromacerina ricardinii
סוג Urotheca
סוג Xenodon
סוג Xenopholis
הערות שוליים

↑  נחשי חלזונות במילון בעלי חיים: נכר (תשל"ב), 1972, באתר האקדמיה ללשון העברית
דיפלומה

דיפלומה שהונפקה על ידי המכללה העירונית במקסיקו סיטי, 1948
דיפלומה היא מסמך המונפק בדרך כלל על ידי רשות ריבונית או גוף רשמי, המקנה או מוכיח זכות, תואר (אצילות, מקצוע), הכרה (פרס), לימודים בכלל, או תואר אקדמי בפרט (תואר ראשון, תואר שני, ותואר שלישי). הדיפלומה כוללת אימות לאותנטיות של המסמך בדמות חותמת, מונוגרמה, או חתימה בכתב יד.
אטימולוגיה

המילה "דיפלומה" היא מילה ביוונית (δίπλωμα) שמשמעותה: תעודה מקופלת.
בישראל > תארים לא-אקדמיים

בישראל מוענקות דיפלומות על ידי גורמים ממשלתיים שונים. בוגרי לימודים טכנולוגיים, לימודי טכנאי והנדסאי, מקבלים דיפלומות מטעם מה"ט, המכון הממשלתי להכשרה בטכנולוגיה ובמדע. דיפלומות אלו של טכנאים והנדסאים לא-נחשבות לתארים אקדמיים. הזכאות לדיפלומות היא בכפוף לעמידה בכל דרישות הלימודים ומעבר בחינות ממשלתיות שנערכות על ידי מה"ט. סוג הדיפלומה משתנה בהתאם למגמה ולמסלול הלימוד. לבוגרי י"ג-י"ד (מסלולי העתודה הטכנולוגית) הלומדים לימודי טכנאי או הנדסאי, מוענקות הדיפלומות על ידי משרד החינוך. במסגרת הנפקת הדיפלומות לבוגרים שולחים במשרד החינוך את הדיפלומות החתומות אל המכללות שבהן למדו הסטודנטים. הדיפלומות מונפקות על ידי אגף הבחינות במשרד לאחר קבלת הזכאות לכך ועמידת התלמיד בכל דרישות הסף.
בישראל > תארים אקדמיים

על הענקת הדיפלומות למסיימים לימודים אקדמיים לתואר ראשון אקדמי ולתארים מתקדמים מפקחת המועצה להשכלה גבוהה (מל"ג). סוגי הדיפלומות המוענקים לבוגרי תואר ראשון בישראל משתנה בהתאם לסוג התואר ותחום הלימוד.
ראו גם

תואר ראשון
לימודי תעודה
הערות שוליים

↑  δίπλωμα, בוויקימילון האנגלי
↑  תעודות (דיפלומות) ואישורים, באתר משרד העבודה, הרווחה והשירותים החברתיים
↑  זכאות לדיפלומה והפקתה לבוגרי כיתות יג-יד, באתר משרד החינוך, המינהל למדע וטכנולוגיה
↑  תפקידים וסמכויות, באתר המועצה להשכלה גבוהה
| --- | --- |
בקרת זהויות :  GND: 4012398-4  NARA: 10660902  NKC: ph319006 
ערך זה הוא קצרמרבנושא חינוך. אתם מוזמנים לתרום לוויקיפדיה ו.
דיפלס

| --- | --- |

 
 מאכלים
 סוג:  קינוח 
 מטבח:  המטבח היווני 
 מוצא:  יוון 
 מרכיבים עיקריים:  בצק 
 
דיפלס או טיפלס (ביוונית: Δίπλες) הוא קינוח יווני מהפלופונסוס, העשוי מבצק דק דמוי עלה. הקינוח בעצם זהה לכנפי מלאך, אלא שהן טבולות בסירופ במקום להגיש אותן יבשות.
מאפיינים

את הבצק מרדדים לרצועות ארוכות ודקות, מטגנים ומקפלים בשמן חם ואז טובלים בסירופ סוכר או דבש.   ניתן לעשות דיפלס בצורות שונות, מהן הנפוצות ביותר הן עניבות פרפר וספירלות. דיפלס הם קינוח טיפוסי בפלופונסוס ומוגשים גם בחתונות ובחגיגות ראש השנה.
צורה אחרת של הכנה משתמשת בתבנית ברזל טבולה בבלילת דיפלס ומבושלת בשמן בישול עד שהדיפלס נפרדים מהתבנית. הוא מכוסה אז בסירופ, אגוזי מלך מרוסקים וקינמון.
גלריה

דיפלס
דיפלס עשויים על תבנית ברזל טבולה בלילה ומבושלת בשמן בישול
לקריאה נוספת

רשימת סוגי סופגניות
הערות שוליים

↑  "Diples (Thiples) (Honey Rolls) Greek Dessert". Thursday for Dinner. אורכב מ-המקור ב-2013-10-17. נבדק ב-2009-11-08.
↑  "Recette Nœuds (Thiples) - Cuisine du monde" (בצרפתית). Univers recette. אורכב מ-המקור ב-2009-04-29. נבדק ב-2009-11-08.
↑  "New Year Traditions: Greek New Year". Australian Media Pty Ltd. נבדק ב-2009-11-08.
דרובטה-טורנו סברין

| --- | --- |
סמל דרובטה-טורנו סבריןסמל דרובטה-טורנו סברין
התיאטרון של דרובטה טורנו-סוורין ביום חורפי
התיאטרון של דרובטה טורנו-סוורין ביום חורפי
 מדינה:  רומניה רומניה
 מחוז:  מהדינץ
 ראש העיר:  Marius-Vasile Screciu
 בירת העיר:  דרובטה-טורנו סברין 
 שטח:  55 קמ"ר
 גובה:  65.000000 מטרים
 אוכלוסייה:  ‏
  ‑ בעיר:  79,865 (1 בדצמבר 2021)
  ‑ צפיפות:  1,900 נפש לקמ"ר (2002)
 קואורדינטות:  44°38′N 22°39′E﻿ / ﻿44.63°N 22.65°E﻿ / 44.63; 22.65
 אזור זמן:  UTC +2
 http://www.drobetaturnuseverin.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור דרובטה-טורנו סוורין(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור דרובטה-טורנו סוורין  he tabBackground:;tabBorder:#aaa;defaultTab:0;
 
דרובטה-טורנו סוורין (ברומנית: Drobeta-Turnu Severin) היא עיר נמל על הגדה הצפונית של הדנובה, במחוז מהדינץ ברומניה.
העיר היא היישוב הגדול ביותר במחוז ובירתו. בשנת 2002 היו בעיר 104,557 תושבים.
לקריאה נוספת

דאלאס מיקלבקר, טורנו סברין, אנציקלופדיה של המחנות והגטאות (כרך III, עמ' 808–809), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
דייוויד באזוקי

| --- | --- |

 לידה:  20 בינואר 1963 (בן 61) קנדה קנדה
 מדינה:  ארצות הברית 
 מקום מגורים:  אזור מפרץ סן פרנסיסקו 
 כינויים נוספים:  builderman
 ידוע בשל:  אחד ממייסדי רובלוקס
 השכלה:  אוניברסיטת סטנפורד
 תקופת הפעילות:  מ-1989
 מקצוע:  יזם, מהנדס, ממציא
 תפקיד:  מנכ"ל רובלוקס
 בת זוג:  ג'אן אליסון
 
דייוויד באזוקי (באנגלית: David Baszucki, נולד ב-20 בינואר 1963), הידוע גם בכינוי builderman‏, הוא יזם קנדי-אמריקאי, מהנדס, וממציא. הוא מוכר בעיקר כמנכ"ל ואחד משני מייסדי רובלוקס. בעבר, הקים ותפקד כמנכ"ל חברת Knowledge Revolution, אשר נרכשה על ידי חברת MSC Software בדצמבר 1998.
ביוגרפיה

באזוקי נולד ב־20 בינואר 1963 בקנדה. הוא למד בבית הספר התיכון "Eden Prairie" שבמינסוטה, שם היה קפטן צוות חידוני הטלוויזיה במהלך התיכון. מאוחר יותר הנחה תוכנית רדיו משלו עבור רדיו KSCO סנטה קרוז מפברואר ועד יולי 2003. באזוקי למד הנדסה ומדעי המחשב באוניברסיטת סטנפורד. הוא סיים את לימודיו בשנת 1985.